《赵侯》
宋代·林希逸

盛德高年百福全，瑶池元是女中仙。慈民束吏如侯少，为国生材叹母贤。

綵服俄更衰服去，襦歌还与薤歌传。民怀召父依依切，苦恨夫人不少延。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。